stanford-oval/wikipedia huggingface dataset:
Matti Haupt

Matti Haupt
Carl Gustaf Mattias "Matti" Haupt (8. toukokuuta 1912 Pietari, Venäjä – 11. lokakuuta 1999 Helsinki) oli suomalainen kuvanveistäjä.
Haupt opiskeli vuosina 1928–1932 Suomen Taideyhdistyksen piirustuskoulussa. Tämän jälkeen hän opiskeli Wäinö Aaltosen johdolla vuosina 1932–1933. Haupt muutti opiskelun takia Italiaan, missä hän opiskeli Marino Marinin ja Arturo Martinin johdolla vuosina 1937–1939. Ensimmäisen yksityisnäyttelynsä hän järjesti juuri Italiassa, Roomassa vuonna 1938. Ensimmäistä kertaa hänen teoksiaan oli kuitenkin näytteillä jo vuonna 1932. Matti Haupt palkittiin vuonna 1950 Pro Finlandia -mitalilla.
Hauptin veistos Flickan med flätor on Ruotsissa Uddevallan Margretegärdeparkenissa, jonne laivanvarustaja ja telakanomistaja Gustaf Thordén tilasi häneltä veistoksen. Thordénin kuoltua Haupt sai tehtäväkseen myös varustajan muistomerkin, joka valmistui varustamon pääkonttorin (nykyisen kaupungintalon) aulaan.
Haupt on suunnitellut Närpiön kirkon pronssisen sankaripatsaan vuonna 1952.
Teoksia

Marmorinen suihkukaivo, Tammisaari.
Flicka med flätor, 1949, suihkukaivoveistos, Uddevalla, Ruotsi.
Kultakutri, 1952, Konsulinsaari, Tampere.
Aino, 1952, Asemanpuisto, Turku.
Pronssinen putto, 1952, Pietarsaari.
Haavoittunut soturi, sankarimuistomerkki, 1952, Närpiö.
Päin myrskyävää merta, 1955, Helsinki.
Metsäkauris/Bambi, 1957, Ensipuistikko, Helsinki.
Kohottava voima, 1962, Telakanpuistikko, Helsinki.
Kolme astiaa kantavaa poikaa, 1962, Eiranpuisto, Helsinki.
Verner Weckmanin muistomerkki, 1963, Loviisa.
Reliefi Verner Weckmanin muistomerkissä, Loviisa.
Jean Sibeliuksen patsas, 1964, Loviisa.
Havets Folk, 1971, Maarianhamina
Tukinuittaja, 1972, Kuusankoski.
Valon synty, 1974, Vaasa.
Aiheesta muualla

Kuvia tai muita tiedostoja aiheesta Matti Haupt Wikimedia Commonsissa
Matti Hauptin muistokirjoitus Helsingin Sanomissa
Matti Haupt Tampereen kaupungin teosluettelossa
Matti Hauptin menestys Roomassa, Helsingin Sanomat, 18.06.1939, nro 161, s. 28, Kansalliskirjaston digitaaliset aineistot
Marokon kuningas

| Marokon kuningas |
| --- | --- |
 Roi du Maroc
 
 
 Nykyinen Muhammad VI 23. heinäkuuta 1999 lähtien
Puhuttelu:  Teidän majesteettinne
Virka-asunto:  Touarga
Perustettu:  789
Ensimmäinen:  Idris ibn Abdullah
Marokon kuningas on Marokon valtionpäämies. Ennen virka tunnettiin nimellä sulttaani. Kuninkaalla on laajat valtaoikeudet, mutta hänen valtansa on vähenemässä. Nykyinen kuningas on Muhammad VI vuodesta 1999 lähtien.
Luettelo vuonna 1931 kuolleista henkilöistä

Tämä on luettelo vuonna 1931 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Tammikuu

4. tammikuuta – Art Acord, yhdysvaltalainen mykkäelokuvien näyttelijä ja rodeomestari (s. 1890)
8. tammikuuta – Anders Andersen, norjalainen poliitikko (s. 1846)
9. tammikuuta – Claude Anet (oik. Jean Schopfer), ranskalainen kirjailija ja tennispelaaja (s. 1868)
19. tammikuuta – Harald Rosenberg, suomalainen lehti- ja rikosvalokuvaaja (s. 1883)
30. tammikuuta – Yrjö Penttilä, suomalainen taidemaalari (s. 1891)
Helmikuu

13. tai 18. helmikuuta – Louis Bernheim, belgialainen kenraaliluutnantti (s. 1861)
Huhtikuu

11. huhtikuuta – Sophus Claussen, tanskalainen kirjailija ja toimittaja (s. 1865)
14. huhtikuuta – Aleksanteri Kilpiäinen, suomalainen maanviljelijä ja valtiopäivämies (s. 1861)
18. huhtikuuta – Ilmari Nikander, suomalainen seiväshyppääjä (s. 1901)
22. huhtikuuta – Axel Bruno Chorin, suomalainen kuvataiteilija (s. 1870)
Toukokuu

11. toukokuuta – Makar Jevsevjev, ersämordvalainen opettaja, kansanvalistaja, kansa- ja kielitieteilijä ja professori (s. 1864)
25. toukokuuta – Ville Alanko, suomalainen iskelmälaulaja ja banjonsoittaja (s. 1907)
Kesäkuu

16. kesäkuuta – Otto Weyerstall, saksalaissyntyinen rakennusinsinööri (s. 1881)
Heinäkuu

14. heinäkuuta – Juho Fredrik Horelli, suomalainen maanviljelijä ja valtiopäivämies (s. 1844)
16. heinäkuuta – Elsa Ryti, suomalainen lääkäri ja Helsingin yliopiston bakteriologian ja serologian dosentti, presidentti Risto Rytin sisar (s. 1895)
20. heinäkuuta – Arvi Mansikka, suomalainen lausuntataiteilija ja näyttelijä (s. 1890)
Elokuu

14. elokuuta – Olav Johan Sopp, norjalainen sienitieteilijä (s. 1860)
15. elokuuta – Ivar Aminoff, suomalainen asianajaja, poliitikko ja Suomen puolustusministeri 1924 (amm.) (s. 1868)
28. elokuuta – Ludwig Goiginger, Itävalta-Unkarin keisarillisen armeijan kenraali (s. 1863)
Syyskuu

19. syyskuuta – Tobias Kirveskoski, suomalainen maanviljelijä ja valtiopäivämies (s. 1859)
28. syyskuuta – Väinö Airola, suomalainen pankinjohtaja, kunnallismies ja kirjailija (s. 1888)
Lokakuu

3. lokakuuta – Lauro de Bosis, italialainen runoilija, lentäjä, fasismin vastaisen liikkeen puolestapuhuja ja olympiamitalisti (s. 1901)
5. lokakuuta – Viktor Ahlqvist, suomalainen runoilija (s. 1868)
7. lokakuuta – Jean Cariou, ranskalainen ratsastaja ja olympiavoittaja (s. 1870)
26. lokakuuta – Knut Anthoni, suomalainen varatuomari, laamanni, virkamies ja valtiopäivämies (s. 1852)
28. lokakuuta – Arvo Ahti, suomalainen jääkäriluutnantti (s. 1894)
Marraskuu

3. marraskuuta – Georg Edgar Candelin, suomalainen insinööri ja valtiopäivämies (s. 1860)
28. marraskuuta – Mathilda Lagermarck (Mathilde Lagrini), suomalainen oopperalaulaja (s. 1853)
Joulukuu

18. joulukuuta – Walter Ahlström, suomalainen A. Ahlström Osakeyhtiön pääjohtaja 1907–1931 ja vuorineuvos (s. 1875)
19. joulukuuta – Otto Edvard Könni, suomalainen maanviljelijä, toimittaja ja valtiopäivämies (s. 1858)
Tuntematon päivämäärä

A. Hakkarainen, suomalainen kansanrunoilija ja arkkiveisujen tekijä (s. 1848)
Matkajärvi (Kangasala)

| Matkajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°31′55″N, 23°59′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.311.1.006
Mittaustietoja
Pinnankorkeus:  121 m  
Rantaviiva:  1,488 km  
Pinta-ala:  7,555 ha  
Saaria:  ei saaria 
 fiMatkajärvi 
Matkajärvi  on Pirkanmaalla Kangasalla Ruutanassa sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 7,6 hehtaaria ja se on 600 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 121 metriä mpy.
Markus Kettunen

| Markus Kettunen> Henkilötiedot |
| --- | --- |
Syntynyt: 25. heinäkuuta 1972 (ikä 52)
Pesäpalloilija
Seura:   Vaasan Maila  Seinäjoen Maila-Jussit  Koskenkorvan Urheilijat  Nurmon Jymy 
Tehtävä:  Koppari
Markus Kettunen (s. 25. heinäkuuta 1972) on uransa lopettanut suomalainen pesäpalloilija. Vuosina 1992–2008 Kettunen pelasi SM-sarjassa ja Superpesiksessä 337 runkosarjaottelua Vaasan Mailan, Seinäjoen Maila-Jussien, Koskenkorvan Urheilijoiden ja Nurmon Jymyn joukkueissa. Kettusen kasvattajaseura on Kauhajoen Karhu. Ulkopelissä Kettusen pelipaikka oli kakkoskopparina. Kettunen valittiin kolme kertaa Itä–Länsi-otteluun.
Saavutukset > Pelaajana

4 SM-pronssia: 1995, 1996, 1997, 2003
3 Itä–Länsi-ottelua: 1997, 2001, 2002
Superpesiksen etenijäkuningas (2): 1997, 2002
Juan Pablo Montoya

| Juan Pablo Montoya |
| --- | --- |

Henkilötiedot
Koko nimi:  Juan Pablo Montoya Roldán
Syntynyt: 20. syyskuuta 1975 (ikä 49) Bogotá, Kolumbia
Kansalaisuus:   Kolumbia
Formula 1 -ura
Aktiivivuodet:  2001–2006
Talli(t):  Williams (2001–2004) McLaren (2005–2006)
Kilpailuja:  95
Maailman­mestaruuksia:  0
Voittoja:  7
Palkintosijoja:  30
Paalupaikkoja:  13
Nopeimpia kierroksia:  12
MM-pisteitä:  307
Ensimmäinen kilpailu:  Australian GP 2001
Ensimmäinen voitto:  Italian GP 2001
Viimeinen voitto:  Brasilian GP 2005
Viimeinen kilpailu:  Yhdysvaltain GP 2006
Aiheesta muualla
Kotisivu
Juan Pablo Montoya Roldán (s. 20. syyskuuta 1975 Bogotá, Kolumbia) on kolumbialainen rata-autoilija.
Montoya kilpaili Formula 1 -sarjassa kaudet 2001–2005 sekä kauden 2006 puoliväliin saakka. Ennen Formula 1 -uraansa hän voitti Pohjois-Amerikan CART-sarjan mestaruuden vuonna 1999, ja on Formula 1 -uran jälkeen kilpaillut lähinnä NASCAR- ja IndyCar-sarjoissa. Hän on voittanut Indy 500 -kilpailun kahdesti (2000 ja 2015). Urheiluautoissa Montoya on ennen vuotta 2018 osallistunut säännöllisesti Daytonan 24 tunnin ajoon Chip Ganassi Racingin väreissä voittaen sen kolmasti (2007, 2008 ja 2013). Vuonna 2018 hän ajaa täyden kauden IMSA WeatherTech SportsCar Championship -sarjassa nykyisen työnantajansa Team Pensken Acuralla.
Formula 1 -uransa aikana Montoya teki useita rohkeita ohituksia, joista tuli hänen tavaramerkkinsä. BBC:n Andrew Benson on sanonut, että Montoya tullaan todennäköisesti muistamaan parhaana ohittajana Formula 1 -sarjan historiassa. Häntä pidettiin myös karismaattisena persoonallisuutena. Montoya on menestynein kolumbialainen Formula 1 -kuljettaja.
Formula 1 -ura > Williams (2001–2004) > 2001

21. syyskuuta 2000 Williams ilmoitti Montoyan siirtyvän kilpakuljettajaksi kaudelle 2001. Formula 1 -sarjassa Montoya debytoi kauden 2001 Australian GP:ssä. Hän ajoi maaliin ensimmäisellä kaudellaan vain kuudesti, mutta niistä kolme kertaa hän oli toinen ja Italian GP:ssä hän juhli jo ensimmäistä voittoaan. Brasilian GP:ssä hänen mahdollisuutensa ensimmäiseen voittoon menivät osuttuaan kierroksella ohitetun Jos Verstappenin kanssa. Montoya saavutti kauden aikana 31 pistettä sijoittuen MM-sarjan kuudenneksi.
Formula 1 -ura > Williams (2001–2004) > 2002

Toisella F1-kaudellaan Montoya otti huikeat seitsemän paalupaikkaa, mutta kilpailuissa hän ei mahtanut mitään Michael Schumacherin ylivoimalle. Montoya saavutti kauden aikana 50 pistettä sijoittuen MM-sarjan kolmanneksi.
Formula 1 -ura > Williams (2001–2004) > 2003

Kolmannella F1-kaudellaan Montoya kamppaili mestaruudesta tosissaan Kimi Räikköstä ja Michael Schumacheria vastaan, mutta heikko loppukausi pilasi hänen mahdollisuutensa. Montoya voitti kuitenkin kauden aikana kaksi kilpailua. Montoya saavutti kauden aikana 82 pistettä sijoittuen MM-sarjan kolmanneksi.
Kauden jälkeen McLaren ilmoitti tehneensä sopimuksen Montoyan kanssa kaudesta 2005. Montoyan ja Williamsin suhde oli viilentynyt sen jälkeen, kun Montoya raivosi tallilleen tiimiradion välityksellä Ranskan GP:ssä. Kilpailun aikana Montoya luuli Williamsin suosineen hänen tallipariaan Ralf Schumacheria ja antaneen tälle paremman varikkotaktiikan.
Formula 1 -ura > Williams (2001–2004) > 2004

Kaudella 2004 Montoya ei onnistunut pärjäämään yhtä hyvin kuin edellisellä kaudella. Hän onnistui kuitenkin voittamaan kauden viimeisen osakilpailun Brasiliassa. Kilpailu jäi hänen viimeisekseen Williams-tallissa. Montoya saavutti kauden aikana 58 pistettä sijoittuen MM-sarjan viidenneksi.
Formula 1 -ura > McLaren (2005–2006) > 2005

17. marraskuuta 2003 McLaren ilmoitti Montoyan siirtyvän talliin kaudeksi 2005. Montoya loukkasi olkapäänsä tennistä pelatessaan alkukaudesta, minkä takia hän ei pystynyt osallistumaan Bahrainin ja San Marinon osakilpailuihin. Vaikka Montoya saavutti kauden aikana kolme voittoa, hän ei kyennyt taistelemaan maailmanmestaruudesta Renault’n Fernando Alonson ja tallikaverinsa Kimi Räikkösen kanssa. Montoya saavutti kauden aikana 60 pistettä sijoittuen MM-sarjan neljänneksi.
Formula 1 -ura > McLaren (2005–2006) > 2006

Montoyan viimeiseksi Formula 1 -osakilpailuksi jäi kaudella 2006 Yhdysvaltain GP. Montoya aloitti kolarirysän törmäämällä tallitoveriinsa Kimi Räikköseen, jolloin molempien McLaren-tallin autojen kilpailu päättyi ensimmäiseen mutkaan. Kilpailun jälkeen Montoya ilmoitti siirtyvänsä NASCAR-sarjaan. McLaren vapautti hänet sopimuksestaan ja korvasi loppukauden ajaksi testikuski Pedro de la Rosalla. Montoya saavutti kauden aikana 28 pistettä sijoittuen MM-sarjan kahdeksanneksi.
Formula 1 -ura > Kaudet numeroina

| Kausi | Talli | Sijoitus | Osa​kilpailut | Pisteet | Voitot | Palkinto​sijat | Paalu​paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2001 | Williams-BMW | 6. | 17 | 31 | 1 | 4 | 3 | 3 |
| 2002 | Williams-BMW | 3. | 17 | 50 | 0 | 7 | 7 | 3 |
| 2003 | Williams-BMW | 3. | 16 | 82 | 2 | 9 | 1 | 3 |
| 2004 | Williams-BMW | 5. | 18 | 58 | 1 | 3 | 0 | 2 |
| 2005 | McLaren-​Mercedes | 4. | 17 | 60 | 3 | 5 | 1 | 1 |
| 2006 | McLaren-​Mercedes | 7. | 10 | 26 | 0 | 2 | 0 | 0 |
| Yhteensä (6 kautta) | Yhteensä (6 kautta) | Yhteensä (6 kautta) | 95 | 316 | 7 | 30 | 12 | 12 |
Formula 1 -ura > Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | Williams | AUS Kesk. | MAL Kesk. | BRA Kesk. | SMR Kesk. | ESP 2 | AUT Kesk. | MON Kesk. | CAN Kesk. | EUR 2 | FRA Kesk. | GBR 4 | GER Kesk. | HUN 8 | BEL Kesk. | ITA 1 | USA Kesk. | JPN 2 |  |  | 31 | 6. |
| 2002 | Williams | AUS 2 | MAL 2 | BRA 5 | SMR 4 | ESP 2 | AUT 3 | MON Kesk. | CAN Kesk. | EUR Kesk. | GBR 3 | FRA 4 | GER 2 | HUN 11 | BEL 3 | ITA Kesk. | USA 4 | JPN 4 |  |  | 50 | 3. |
| 2003 | Williams | AUS 2 | MAL 12 | BRA Kesk. | SMR 7 | ESP 4 | AUT Kesk. | MON 1 | CAN 3 | EUR 2 | FRA 2 | GBR 2 | GER 1 | HUN 3 | ITA 2 | USA 6 | JPN Kesk. |  |  |  | 82 | 3. |
| 2004 | Williams | AUS 5 | MAL 2 | BHR 13 | SMR 3 | ESP Kesk. | MON 4 | EUR 8 | CAN DSQ | USA DSQ | FRA 8 | GBR 5 | GER 5 | HUN 4 | BEL Kesk. | ITA 5 | CHN 5 | JPN 7 | BRA 1 |  | 58 | 5. |
| 2005 | McLaren | AUS 6 | MAL 4 | BHR Loukk. | SMR Loukk. | ESP 7 | MON 5 | EUR 7 | CAN DSQ | USA DNS | FRA Kesk. | GBR 1 | GER 2 | HUN Kesk. | TUR 3 | ITA 1 | BEL 14 | BRA 1 | JPN Kesk. | CHN Kesk. | 60 | 4. |
| 2006 | McLaren | BHR 5 | MAL 4 | AUS Kesk. | SMR 3 | EUR Kesk. | ESP Kesk. | MON 2 | GBR 6 | CAN Kesk. | USA Kesk. | FRA   | GER   | HUN   | TUR   | ITA   | CHN   | JPN   | BRA   |  | 26 | 8. |
Kilpailuinsinöörit

| Kaudet | Kilpailuinsinööri | Talli |
| --- | --- | --- |
| 2001 |  Tim Preston | Williams |
| 2002–2004 |  Tony Ross | Williams |
| 2005–2006 |  Phil Prew | McLaren |
NASCAR-ura

Kesken kauden 2006 Montoya siirtyi NASCAR-sarjaan Chip Ganassi Racing -talliin, jossa hän ajoi Dodgella. Hän debytoi Busch-sarjassa, jossa hän voitti yhden kilpailun kaudella 2007. Montoya voitti ensimmäisen NASCAR-pääluokan kilpailun Sonoman moottoriradalla Kaliforniassa kaudella 2007.
Kaudella 2007 Montoya oli sarjan 20:s. Parhaimmillaan Montoya oli toinen Allstate 400 at the Brickyard -osakilpailussa. Kaudella 2008 Montoya jatkoi CGR-tallissa, mutta jäi sarjassa 25:nneksi. Parhain sijoitus oli Aaron’s 499 -osakilpailussa tullut toinen sijoitus.
Kaudeksi 2009 Montoya siirtyi Earnhardt Ganassi Racingiin.
Muuta

Montoya testasi FIA World Endurance Championship -sarjassa kilpailevaa Porsche 919 Hybridin LMP1-autoa Bahrainin moottoriradalla 22. marraskuuta 2015.
Yksityiselämä

Juan Pablo Montoya avioitui Connie Freydellin kanssa vuonna 2002. Heillä on kolme lasta, poika Sebastián, joka on myös autourheilija sekä tyttäret Paulina ja Manuela.
Aiheesta muualla

Kuvia tai muita tiedostoja aiheesta Juan Pablo Montoya Wikimedia Commonsissa
Juan Pablo Montoyan virallinen kotisivu
CART/Champ Car -mestarit
1979:  Rick Mears ·  
1980:  Johnny Rutherford ·  
1981:  Rick Mears · 
1982:  Rick Mears ·  
1983:  Al Unser ·  
1984:  Mario Andretti ·  
1985:  Al Unser ·  
1986:  Bobby Rahal · 
1987:  Bobby Rahal ·  
1988:  Danny Sullivan ·  
1989:  Emerson Fittipaldi ·  
1990:  Al Unser Jr ·  
1991:  Michael Andretti ·  
1992:  Bobby Rahal ·  
1993:  Nigel Mansell ·  
1994:  Al Unser Jr ·  
1995:  Jacques Villeneuve ·  
1996:  Jimmy Vasser ·  
1997:  Alex Zanardi · 
1998:  Alex Zanardi ·  
1999:  Juan Pablo Montoya ·  
2000:  Gil de Ferran · 
2001:  Gil de Ferran ·  
2002:  Cristiano da Matta ·  
2003:  Paul Tracy ·  
2004:  Sébastien Bourdais · 
2005:  Sébastien Bourdais · 
2006:  Sébastien Bourdais · 
2007:  Sébastien Bourdais
Kolumbialaiset Formula 1 -kuljettajat
Ricardo Londoño
Roberto Guerrero
Juan Pablo Montoya
Juan Pablo Montoya Kanadassa kaudella 2006.
Messukylän lukio

Messukylän lukio (MELU) oli Tampereella vuosina 1976–2010 toiminut yleislukio, joka hoiti vuosina 1996–2010 opetusministeriön myöntämää viestinnän erityistehtävää. Messukylän lukio oli vuodesta 1996 Suomen ainoa viestinnän erityislukio ja Itä-Tampereen ainoa lukio.
Messukylän lukion siipi.
Messukylän lukio syntyi vuonna 1976, kun Messukylän yhteiskoulu eriytettiin peruskoulu-uudistuksen yhteydessä Messukylän lukioksi ja Ristinarkun yläasteeksi. Messukylän yhteiskoulu oli perustettu vuonna 1959 oppikouluksi Messukylän alueen lapsille. Aloitteen teki Tampereen Messukylän Lions-klubi. Valtioneuvosto myönsi kahdeksanluokkaiselle oppikoululle luvan vuonna 1960, ja jo saman vuoden syksyllä kaksi ensimmäistä luokkaa aloittivat toimintansa.
Messukylän lukion viestintälinjalla opeteltiin taitoja tekstin, kuvan ja äänen tuottamisessa sekä julkaisemisessa. Lukion tarjoamiin noin 30 erilaiseen viestinnän kurssiin kuului viestinnän, journalismin, valokuvauksen, äänen, radiotyön, videokuvauksen ja ilmaisutaidon kursseja.
Koulussa toimitettiin myös omaa verkkolehteä Turmelua, joka pureutui nuorille tärkeisiin ajankohtaisiin asioihin. Aikaisemmin lukiolaiset tekivät omaa televisio-ohjelmaa Impulssia, mutta sen toimittaminen jouduttiin lopettamaan TV-Tampereen omistajanvaihdoksen takia. Omien medioiden ohessa viestintälinjalaiset osallistuvat lukuisiin erilaisiin viestintäaiheisiin projekteihin ulkopuolisten yhteistyökumppaneiden kanssa.
Samassa rakennuksessa Messukylän lukion kanssa toimi peruskouluopetusta tarjoava Ristinarkun koulu. Ristinarkun koulu jäi Messukylän lukion toiminnan päätyttyä alkuperäiseen koulurakennukseen, jonka on suunnitellut arkkitehti Aarne Ervi. Lukio toimi varsinaisesti rakennuksen laajennusosassa, joka oli Aarne Heinon arkkitehtitoimiston suunnittelema.
Messukylän lukion rehtoreina toimivat fil. maist. Liisa Lindroos (vt. 1960–1962), fil. kand. Jouko Punnonen (1962–1995), fil. maist. Hannu Mattila (1995–2002) ja fil. kand. Heini Mäenpää (2003–2010).
Lukio oli 2000-luvun alkuvuosina toistuvasti lakkautusuhan alla Tampereen kaupungin tilankäytön tehostamissyistä, ja vuonna 2009 tehtiin päätös lakkauttaa lukio. Messukylän lukio yhdistettiin Sammon keskuslukioon syksyllä 2010, joskin Messukylän lukion ensimmäisen ja toisen vuosikurssin opiskelijat siirtyivät Sammon keskuslukion tiloihin opiskelemaan jo kevätlukukauden loppupuolella 2010. Kaikille Messukylän lukiossa aloittaneille opiskelijoille luvattiin siirtymisestä huolimatta Messukylän lukion päästötodistus, mutta todellisuudessa opiskelijoille jaettiin Sammon keskuslukion päästötodistukset.
Aiheesta muualla

Messukylän lukion kotisivut (Arkistoitu – Internet Archive)
Lukion opetussuunnitelma (sis. viestinnän OPS) (Arkistoitu – Internet Archive)
Messukylän lukion 50-vuotisjuhlakirja Ei Melu tyhjästä syntynyt – Messukylän yhteiskoulu 50 vuotta
Kaikkiruokaisuus

Varis on kaikkiruokainen lintu.
Kaikkiruokaisuus tarkoittaa sitä, että jokin eläin syö niin kasvi- kuin eläinravintoakin. Kaikkiruokaisuutta harrastavaa eläintä kutsutaan omnivoriksi tai kaikkiruokaiseksi. Ihminen on kaikkiruokainen.
Kaikkiruokaisuuden sijasta eläimet voivat olla esimerkiksi kasvinsyöjiä tai lihansyöjiä.
Medina Dixon

| Medina Dixon> Henkilötiedot |
| --- | --- |
Koko nimi:  Medina Dixon
Syntynyt: 2. marraskuuta 1962 Boston, Massachusetts, Yhdysvallat
Kuollut: 8. marraskuuta 2021 (59 vuotta)
Kansalaisuus:   Yhdysvallat
Koripalloilija
Pelipaikka:  Laitahyökkääjä
Pituus:  190 cm
Paino:  75 kg
Yliopistojoukkueet
:  Etelä-Carolinan yliopisto Old Dominion
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Naisten koripallo. Olympialaiset  | Mitalit> Maa:   Yhdysvallat.Naisten koripallo. Olympialaiset  | Mitalit> Maa:   Yhdysvallat.Naisten koripallo. Olympialaiset  | Maa:   Yhdysvallat> Naisten koripallo. |
| --- | --- | --- | --- |
|  Pronssia | Barcelona 1992 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Malesia 1990 |  |  |
Medina Dixon (2. marraskuuta 1962 Boston, Massachusetts – 8. marraskuuta 2021) oli yhdysvaltalainen koripalloilija, olympiamitalisti ja maailmanmestari.
Elämä ja ura

Dixon voitti Yhdysvaltain naisten maajoukkueessa olympiapronssia Barcelonassa 1992 ja maailmanmestaruuden Malesiassa 1990. Barcelonassa hänen 15,8 pisteen keskiarvonsa oli Yhdysvaltain joukkueen korkein. Lisäksi hän saavutti maajoukkueen mukana pronssia vuoden 1991 Pan-Amerikan kisoista. Yliopistokoripallossa Dixon voitti Old Dominionin joukkueessa NCAA:n mestaruuden vuonna 1985: Old Dominion on jäädyttänyt hänen pelinumeronsa. Dixonin seurajoukkueura kesti vuosikymmenen, ja hän pelasi sen aikana Italiassa, Japanissa ja Venäjällä. Dixon kuoli haimasyöpään 59-vuotiaana 8. marraskuuta 2021.
Aiheesta muualla

Medina Dixon Kansainvälinen olympiakomitea. (englanniksi)
Kaitlyn Maher

| Kaitlyn Maher |
| --- | --- |
 Maher syyskuussa 2009.
Henkilötiedot
Syntynyt: 10. tammikuuta 2004 (ikä 20)  Novi, Michigan, Yhdysvallat
Ammatti:  Näyttelijä
Näyttelijä
Aktiivisena:  2010–
Aiheesta muualla
www.kaitlynmaher.com
IMDb
Kaitlyn Ashley Maher (s. 10. tammikuuta 2004) on yhdysvaltalainen näyttelijä.
Aiheesta muualla

Kaitlyn Maher Internet Movie Databasessa. (englanniksi)
Marokon kansalliskirjasto

| Marokon kansalliskirjasto> المكتبة الوطنية للمملكة المغربية‎‎‎, Bibliothèque nationale du Royaume du Maroc |
| --- | --- |
 Marokon kansalliskirjaston rakennus Rabatissa.
Osoite:  Avenue Ibn Khaldoun, Agdal, Rabat, Marokko
Sijainti:  Rabat, Marokko
Koordinaatit:  34.0082°N, 6.8424°W
Valmistumisvuosi:  15.10.2008 (vihitty käyttöön)
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Marokon kansalliskirjasto (arab. ‎‎‎المكتبة الوطنية للمملكة المغربية‎‎‎‎, ransk. Bibliothèque nationale du Royaume du Maroc, lyh. BNRM) on Rabatin kaupungissa sijaitseva Marokon kansalliskirjasto.
Kirjasto perustettiin vuonna 1924 nimellä Bibliothèque Générale, ja se avattiin yleisölle 1. marraskuuta 1926 annetulla asetuksella. Kirjaston nimi muutettiin nykymuotoonsa vuonna 2003. Kansalliskirjaston uudisrakennus vihittiin käyttöön 15. lokakuuta 2008.
Aiheesta muualla

IFLA World Report - Morocco (The International Federation of Library Associations and Institutions) (englanniksi) (ifla-world-report.org)
Bibliothèque Nationale du Royaume du Maroc (ranskaksi) (rabat-maroc.net)
Major League Baseball -kausi 1908

Major League Baseball -kausi 1908 päättyi Chicago Cubsin 4-1 voittoon Detroit Tigersista kauden päätteeksi pelatussa World Series -ottelusarjassa. Mestaruus oli Cubsin historian viimeinen aina vuoteen 2016 saakka.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 |
| --- | --- | --- | --- | --- | --- | --- | --- | --- |
| World Series | Detroit Tigers |   1–4 | Chicago Cubs |   6-10 |   1-6 |   8-3 |   0-3 |   0-2 |